**გ ა ნ ა ც ხ ა დ ი**

**2022 წლის საუკეთესო პრაქტიკის პროგრამაში მონაწილეობაზე**

**ქალაქ ქუთაისის მუნიციპალიტეტი**

1. **პრაქტიკის/ინიციატივის სათაური:**

**ქუთაისი ეკო სმარტ ქალაქი - მუნიციპალიტეტის ტრანსფორმაციის პორტფელი -**

**როგორც საერთაშორისო დონორებთან თანამშრომლობის და განვითარების პროექტებისთვის საერთაშორისო დაფინანსების მოძიების წარმატებული გამოცდილება**

ქალაქ ქუთაისის მუნიციპალიტეტის მერიამ 2022 წლის დასაწყისში გაიმარჯვა ევროკავშირის (EU) და გაეროს განვითარების პროგრამის (UNDP) ინიციატივა “მერები ეკონომიკური ზრდისთვის” (M4EG) ფარგლებში მიმდინარე საგრანტო პროექტში „მუნიციპალიტეტის ტრანსფორმაციის პორტფელი“. ქუთაისმა მიზნად დაისახა გახდეს ლიდერი ქალაქი საქართველოში (რეგიონში) ეკო-სმარტ მიმართულებით. ამისათვის შემუშავდა საცდელი ინიციატივები სხვადასხვა მიმართულებით (ნარჩენები, მობილობა და ენერგია), რომელიც სადემონსტრაციო ექსპერიმენტების პროცესში ტრადიციულ მიდგომებს შეცვლის სისტემური ინოვაციური მიდგომებით, მოახდენს იდეებისა და ახალი ცოდნის კომბინირებას და ქალაქში კერძო-საჯარო მიმართულებით დაამკვიდრებს ახალ ინოვაციურ ინსტრუმენტებსა და მეთოდებს წარმატებული ცვლილებებისათვის. პროექტის მიმდინარეობაში გვეხმარება გაეროს განვითარების პროგრამის (UNDP) თბილისის ოფისი, UNDP-ის სტამბულის ჰაბის ინვაციების გუნდი და სტრატეგიული და ტრანსფორმაციული ინოვაციების სფეროში საერთაშორისო ორგანიზაცია CHORA FOUNDATION.

 **თემატიკა:**

საერთაშორისო დონორებთან თანამშრომლობა და განვითარების პროექტებისთვის საერთაშორისო დაფინანსების მოძიების წარმატებული გამოცდილება

1. **პრაქტიკის/ინიციატივის ავტორი/ინიციატორი:**

ირაკლი გოგლიჩიძე, ეკონომიკური განვითარების, ადგილობრივი თვითმმართველობის ქონებისა და ტრანსპორტის მართვის სამსახურის ეკონომიკური განვითარებისა და ტრანსპორტის განყოფილების ხელმძღვანელი; ძირითადი ჯგუფის წევრი; კოორდინატორი UNDP და თვითმმართველობას შორის, მობ: 591 513 513, irakli.goglichidze@kutaisi.gov.ge

1. **მუნიციპალიტეტის ზოგადი მონაცემები:**

ქუთაისი ერთ-ერთი უძველესი ქალაქია, რომელიც აგრძელებს 3500 წლიან ისტორიას და მსოფლიოს იმ უძველესი ევროპული ქალაქების ხუთეულში შედის, რომელიც დღესაც ვითარდება. ქალაქი, როგორც იმერეთის ადმინისტრაციული ცენტრი, ასრულებს განათლების, კულტურის, ტურიზმის, ლოჯისტიკის, ვაჭრობა - მომსახურების და ჯანდაცვის ჰაბის ფუნქციას. საერთაშორისო აეროპორტი და ახლადაშენებული ქუთაისის საერთაშორისო უნივერსიტეტი აძლიერებს ქუთაისის სტრატეგიულ მიმზიდველობას.

ქუთაისის გეოგრაფიული მდებარეობიდან გამომდინარე, საქართველოს ყველა სტრატეგიულ ადგილთან საგზაო და სარკინიგზო ქსელის მეშვეობითაა დაკავშირებული: ქუთაისის საერთაშორისო აეროპორტამდე 15კმ (20წთ); რკინიგზის ცენტრალური მაგისტრალამდე 10კმ (15წთ); თბილისამდე 225 კმ (3სთ); ბათუმის პორტამდე 139 კმ (2სთ); ფოთის პორტამდე 105 კმ (1,5სთ); ანაკლიის ღრმაწყლოვან პორტამდე 123 კმ (2სთ).

1. **მუნიციპალიტეტის მახასიათებლები**:

**შიდა ფაქტორები:** ქალაქ ქუთაისის მუნიციპალიტეტის მერიის საქმიანობაზე პოზიტიურ გავლენას ახდენს შემდეგი ფაქტორები: ადგილობრივი მენეჯმენტის და პროფესიული საჯარო მოხელეების მაღალკვალიფიციური და მრავალწლიანი გამოცდილება, საერთაშორისო დონორ ორგანიზაციებთან და ადგილობრივ სამოქალაქო საზოგადოებასთან თანამშრომლობა, ადგილობრივ თვითმმართველობაში მოქმედი სხვადასხვა საკონსულტაციო საბჭოები, მოქმედი მუნიციპალური სერვისები და სხვა.

**გარე ფაქტორები:** ქალაქ ქუთაისის მუნიციპალიტეტი, როგორც იმერეთის რეგიონის ადმინისტრაციული ცენტრი, გარშემორტყმულია სხვადასხვა ზომის 11 მუნიციპალიტეტით და უზრუნველყოფს მათ სხვადასხვა სერვისებით (ეკონომიკური, სოციალური პოლიტიკური). მნიშვნელოვანია საერთაშორისო აეროპორტისა და DMO როლი რეგიონის ჭრილში, ტურიზმის ინდუსტრიის განვითარებისათვის. ქუთაისი წარმოების, ვაჭრობის, მომსახურების, განათლების, ჯანდაცვის სფეროებში სერვისების მთავარი მიწოდების ცენტრია, რაც ზრდის მის საინვესტიციო მიმზიდველობას.

1. **პრაქტიკის/ინიციატივის მოკლე აღწერა:**

ახალი გლობალური გამოწვევები და პოსტ-პანდემიური პროცესები მოითხოვს ტრადიციული მიდგომების კომპლექსურ ტრანსფორმაციას, სამიტიგაციო და საადაპტაციო ინტერვენციების განხორციელებას, რომელზე მყისიერი რეაგირებისათვის ასევე საჭიროა სამოქალაქო საზოგადოებაში შესაბამისი ცოდნისა და უნარების დამკვიდრების ხელშეწყობა.

ქუთაისის მუნიციპალიტეტის მერიას განზრახული აქვს შემოიტანოს ახალი მიდგომები არსებულ მუნიციპალურ სერვისებში, რათა მეტად გახდეს შეუფერხებელი და ხელმისაწვდომი ალტერნატივები სხვადასხვა მოწყვლადი ჯგუფებისათვის. ტრანსფორმაციის პორტფელით ქალაქი ცდილობს უპასუხოს მდგრადობის თანამედროვე გამოწვევებს და ეკოლოგიური, ეკონომიკური და სოციალური მიზნების ბალანსით შექმნას მწვანე, ეკოლოგიური, თანასწორი და ხელსაყრელი გარემო ადამიანებისათვის და ამასთანავე გახდეს ახალი ინსპირაციების წყარო რესურსეფექტური, ენერგოეფექტური, კლიმატგონივრული ქმედებებისათვის.

1. **განხორციელებული პრაქტიკის/კონკრეტული ინიციატივის დეტალური აღწერა:**
* **პროექტის შინაარსი;**

**ქუთაისი ეკო სმარტ ქალაქი - მუნიციპალიტეტის ტრანსფორმაციის პორტფელი -**

**როგორც საერთაშორისო დონორებთან თანამშრომლობის და განვითარების პროექტებისთვის საერთაშორისო დაფინანსების მოძიების წარმატებული გამოცდილება**

- ქ.ქუთაისის მუნიციპალიტეტის მერიამ მიზნად დაისახა გახდეს ლიდერი ქალაქი საქართველოში (რეგიონში) ეკო-სმარტ მიმართულებით. ხედვა გამომდინარეობს ქალაქის გენერალური განვითარების გეგმის (დასრულების ეტაპზეა) სტრატეგიული კონტექსტიდან. მუნიციპალიტეტის მთავარი მიზანია ქალაქში შეამციროს გარემოზე ზემოქმედება, ხელი შეუწყოს სამოქალაქო „მწვანე ქცევების“ დამკვიდრებას სმარტ გადაწყვეტილებებით. ამისათვის UNDP-სთან ერთობლივად მომზადდა საცდელი სადემონსტრაციო საინტერვენციო ინიციატივები: ქალაქი მუშაობს სამი ძირითადი მიმართულებით: **1.** **ინოვაციური და სმარტ-ტექნოლოგიებით ნარჩენების მართვის გაუმჯობესება:** ქალაქში ნარჩენების (პლასტიკის, ლითონის და საყოფაცხოვრებო) უფრო ეფექტური სეპარირებული შეგროვება, ნარჩენების კონტეინერების შევსების კონტროლისა და შეტყობინების სენსორული სისტემის დანერგვა, ქალაქში დეპოზიტური სისტემის ავტომატების ინსტალაცია Reverse vending machine; **2. მწვანე მობილობის (Green mobility) გაზრდა:** ქალაქში ელექტრომობილების პოპულარიზაციისათვის ცენტრალურ ნაწილში საათობრივი პარკირების სისტემის შემოღება და ავტომობილებისთვის ელექტროდამტენების მონტაჟი; **3. ენერგოეფექტურობის ხელშეწყობა:** ერთ-ერთი მუნიციპალური შენობის (შპს ქუთაისის სატრანსპორტო კომპანია) გარდაქმნა მწვანე ენერგოეფექტურ და მდგრადობის გადაწყვეტილებების სადემონსტრაციო შენობად. ყველა ამ მიმართულებების ფარგლებში მოქალაქეთა მწვანე ქცევების დამკვიდრებისა და საინფორმაციო უზრუნველყოფისათვის შეიქმნება ეკო ბოტი და აპლიკაცია, ახალგაზრდობის ნიჭისა და შესაძლებლობების წარმოჩენა-აპრობაციისათვის დაფუძნდება ეკო ინოვაციების აკადემია. ასეთი კომბინირებული ინსტრუმენტებითა და სისტემური მიდგომებით ქუთაისის მუნიციპალიტეტი ხელს შეუწყობს ინოვაციების გააქტიურებას და მდგრადი გარდაქმნისათვის შესაძლებლობების გაზრდას როგორც ბიზნეს წრეებში, ასევე მოქალაქეებში.

ტრანსფორმაციის პორტფელის ფარგლებში ჩამოყალიბებულია შემდეგი აქტივობები:

* ქალაქის Eco Smart ტრანსფორმაციის დღის წესრიგი არ არის მხოლოდ მუნიციპალიტეტის პროექტი, არამედ ეკუთვნის და მხარს უნდა უჭერდეს თავად ქალაქის მაცხოვრებლები. ამისთვის საჭიროა ქალაქის დონეზე თანმიმდევრული იდენტობისა და საზოგადოების ცნობიერების ჩამოყალიბება. აღნიშნული მიზნის მისაღწევად დაგეგმილია ისეთი აქტივობების განხორციელება, როგორიცაა; სტრატეგიული კომუნიკაციის გეგმის შემუშავება; ეკო სმარტ ქალაქის ლოგოსა და სლოგანის შექმნა ქალაქის მოსახლეობის აქტიური ჩართულობით, საინფორმაციო კამპანიების განხორციელება, დაგეგმილი აქტივობების განხორციელების შედეგად ამაღლდება მოქალაქეთა ინფორმირებულობის დონე ეკო სმარტ ქალაქის შექმნის პროცესისა და მიღწევების შესახებ. მოსახლეობის არანაკლებ 30-40%-ს ექნება საშუალება სხვადასხვა არხებით იყოს ინფორმირებული მიმდინარე საქმიანობის შესახებ და, შესაბამისად, ჰქონდეს მაღალი მოტივაცია და შესაძლებლობა აქტიური მონაწილეობა მიიღოს ეკო სმარტ ქალაქის ფორმირებაში, რაც საბოლოოდ ხელს შეუწყობს ქცევის ტრანსფორმაციასა და განვითარებას.
* ეკო სმარტ ქალაქის კონცეფციის რეალიზაციის პროცესში ნარჩენების მართვის თანამედროვე მიდგომების დანერგვას ერთ-ერთი მნიშვნელოვანი ადგილი უკავია. ნარჩენების შემცირება, ხელმეორედ გამოყენება და რეციკლირების პრინციპების დანერგვა დამოკიდებულია არა მარტო შესაბამისი ინფრასტრუქტურის განვითარებაზე, არამედ მოქალაქეთა ქცევის ცვლილებასა და მაღალ თვითშეგნებაზე. ქუთაისი არის პირველი ქალაქი საქართველოში, სადაც წარმატებით ხორციელდება პლასტიკის სეპარირება (2015 წლიდან) და მუყაოს სეპარირებული შეგროვება. მიუხედავად იმისა, რომ ქალაქის მოსახლეობა შეძლებისდაგვარად ახორციელებს პლასტიკის გამოცალკევებას და შესაბამის კონტეინერებში განთავსებას, არსებული პრაქტიკა საჭიროებს განვითარებას და ახალი ტექნოლოგიების გამოყენებას. სწორედ ამ მიზნისათვის ქალაქის ხალხმრავალ ადგილში შეიქმნება ახალი სეპარირების მოედნები, რომლებიც აღჭურვილი იქნება ახალი თანამედროვე კონსტრუქციის სპეციალური კონტეინერებით პლასტიკის, ლითონისა და საყოფაცხოვრებო ნარჩენების განცალკევებული შეგროვებისათვის. შეიქმნება კონტეინერების შევსების კონტროლისა და შეტყობინების ავტომატური სენსორული სისტემა, რომელიც უზრუნველყოფს ნარჩენების მართვის (შეგროვება-ტრანსპორტირება) დანახარჯების ოპტიმიზაციას. ეს არის რეალური მდგრადი გადაწყვეტილებების ერთ-ერთი დემონსტრირება, რომელიც განხორციელდება პორტფოლიოს მიერ და რომელიც იწყებს ახალი ჩვევების ჩამოყალიბებას.
* კერძო მანქანები არის ყველაზე დიდი გამოწვევა არაგანახლებადი ენერგიისა და დაბინძურების კუთხით, რომელიც უნდა მოგვარდეს ქუთაისში, შესაბამისად ერთ-ერთ პრიორიტეტულ მიმართულებად გამოყოფილია გამონაბოლქვით გარემოს დაბინძურების შემცირების ღონისძიებები, მათ შორის შიგაწვის ძრავიანი ავტომობილების ნაცვლად, ელექტრომობილის გამოყენების წახალისება. – ამ მიზნით, ქალაქის ცენტრალურ ნაწილში მოხდება ავტომობილებისთვის ელექტროდამტენების მონტაჟი და საათობრივი პარკირების სისტემის შემოღება.
* მუნიციპალური სატრანსპორტო კომპანიის შენობა გარდაიქმნება მწვანე ენერგოეფექტურ და მდგრადობის გადაწყვეტილებების სადემონსტრაციო შენობად. რათა ის გახდეს მდგრადი გადაწყვეტილებების მისაღებად შთაგონების წყარო ბიზნესისა და კერძო სახლების მფლობელთათვის - ეს არის რეალური მდგრადი გადაწყვეტილებების დემონსტრირება, რომელიც განხორციელდება პორტფელის ფარგლებში, როგორც მრავალფეროვანი იმპლემენტაციის ჩვენების საშუალება, რომელიც იწყებს ახალი ჩვევების ჩამოყალიბებას. იგი აჩვენებს სხვადასხვა ენერგეტიკული გადაწყვეტილებების გამოყენებას და ეფექტს არსებულ შენობაში - პასიური სტრატეგიები, სითბოს ხელახალი გამოყენება, ჭკვიანი მრიცხველი, ენერგოეფექტური მოწყობილობები, გენერაცია. მის გარშემო არსებული საინფორმაციო სისტემა ზომავს და აჩვენებს შესაბამის მდგრადობის მეტრიკას, ასევე ფინანსურ ზემოქმედებას (დანახარჯების დაზოგვა, ინვესტიციის დაბრუნება, შემოსავალი და ა.შ.)
* პროექტი მიზნად ისახავს ახალგაზრდა ტალანტებისა და ახალგაზრდული ინოვაციური და კრეატიული პროექტების მხარდაჭერას ეკო სმარტ ქალაქის განვითარებისათვის. პროექტის ფარგლებში შეიქმნება სასწავლო პროგრამა ენერგოეფექტურობისა და მწვანე შენობების თემატიკის შესახებ ორი სამიზნე ჯგუფისათვის: 1) 13-16 წლის მოსწავლეები და 2) უნივერსიტეტის სტუდენტები და 18- 25 წლის ასაკის ახალგაზრდები. შეიქმნება კურიკულუმი და სასწავლო-მეთოდური ელექტრონული რესურსები, რომელიც განთავსდება ინტერნეტში. შესაძლებელი იქნება სწავლების ორგანიზება როგორც აუდიტორიაში, ისე ონლაინ. პრაქტიკული უნარების განვითარებისა და ინოვაციური და სმარტ იდეების წახალისებისა და ხელშეწყობისათვის გამოყენებული იქნება Design Challenge და Hackathon. ასევე გათვალისწინებულია ეკო-ინოვაციების საზაფხულო ბანაკის ორგანიზება, როგორც კრეატიული აზროვნების და ნიჭიერი ახალგაზრდების შესაძლებლობების განვითარების მიდგომა.
* **აქტივობათა გეგმა/გრაფიკი**

ტრანსფორმაციის პორტფელის გეგმა/გრაფიკი განისაზღვრა 2022 წლის ნოემბრიდან 2024 წლის აპრილამდე. ამ ეტაპზე მხარეთა შორის გაფორმებული ხელშეკრულების მიხედვით წარმოდგენილია მხოლოდ საწყის 6 თვეში განსახორციელებელი ინიციატივები და ვადები.

* **პროექტის განხორციელებისათვის მიღებული/გაფორმებული გადაწყვეტილებების, ან პროექტთან დაკავშირებული დოკუმენტების ჩამონათვალი**

იხილეთ:

ხელშეკრულება

ბრძანება - ქუთაისის გუნდის შემადგენლობა

სამოქალაქო გამოკითხვა

გეგმების და სტრატეგიების ჰიპერლინკები

ქუთაისის საკრებულოს განკარგულება

საინფორმაციო მასალის ჰიპერლინკები

* **ინფორმაცია მოქალაქეების, სხვადასხვა ორგანიზაციებისა და ინსტიტუციების** (**ჩართულობის** **შესახებ;**

ქუთაისის ტრანსფორმაციის პორტფოლიო შექმნილია ადგილობრივი დისციპლინური ჯგუფის მიერ, რომელიც შედგება მუნიციპალიტეტის, არასამთავრობო სექტორის, აკადემიის წარმომადგენლებისგან და ამ თემის შესაბამისი გარე ექსპერტებისგან. გუნდს მხარს უჭერს გაეროს განვითარების პროგრამის ადგილობრივი ოფისი და გაეროს განვითარების პროგრამის სტამბოლის რეგიონალური ცენტრი, რომლებიც უზრუნველყოფენ საერთაშორისო ექსპერტების ჩართვას, გამოცდილებისა და კარგი პრაქტიკების გაზიარებას ურბანული ტრანსფორმაციის შესახებ. პორტფელის დიზაინის პროცესს ხელს უწყობს და მხარს უჭერს CHÔRA Foundation და იყენებს CHÔRA სისტემის ტრანსფორმაციის ჩარჩოს. მეთოდოლოგია ეფუძნება რთული სისტემების დინამიკის (Complex systems Dynamics), სტრატეგიული აზროვნებისა (Srategic thinking) და პორტფოლიოების, როგორც სასწავლო სივრცის (Portfolios as a learning space) პრინციპებს - სოციალური სისტემების ტრანსფორმაციისა და სტრატეგიული გადაწყვეტილების მიღების ძირითადი ინსტრუმენტები მაღალი გაურკვევლობის პირობებში.

* **ინფორმაცია პროექტისთვის გამოყენებული რესურსის შესახებ. მ.შ.:**

ტრანსფორმაციის პორტფელის ფორმირებასთან დაკავშირებით გამოყენებულია როგორც მუნიციპალიტეტის ადმინისტრაციული რესურსი, ასევე ადგილობრივი პარტნიორი ორგანიზაციების (იმერეთის სავაჭრო სამრეწველო პალატა, იმერეთის მეცნიერთა კავშირი „სპექტრი“) რესურსები. ხოლო ტრანსფორმაციის პორტფელით გათვალისწინებული საინტერვენციო ინიციატივების აღსრულებისათვის გაეროს განვითარების პროგრამის საგრანტო რესურსები.

* **პროექტის განხორციელების პროცესში გამოკვეთილი პრობლემებისა და მათი გადაჭრის გზების აღწერა;**

პროექტის განხორციელების საწყის ეტაპზე მნიშვნელოვან დაბრკოლებას წარმოადგენდა მუნიციპალიტეტში ტრანსფორმაციასთან დაკავშირებული ცოდნისა და უნარების სიმწირე, რომელიც გადალახულ იქნა დონორი ორგანიზაციის UNDP ეგიდით ჩატარებულ სასწავლო პროგრამებით როგორც ონლაინ, ასევე პირდაპირი სახით.

მუნიციპალიტეტის მიერ ჩამოყალიბებული ძირითადი გუნდის უნარებისა და ცოდნის გაღრმავების მიზნით 8 თვის განმავლობაში უტარდებოდა ინტენსიური ტრეინინგები და სამუშაო შეხვედრები, მათთვის შესაბამისი მეთოდოლოგიისა და ინსტრუმენტების გაცნობის მიზნით ასევე, გაეროს განვითარების პროგრამის „მერები ეკონომიკური ზრდისთვის“ პროექტის ფარგლებში მუნიციპალიტეტის მიერ შექმნილი სამუშაო ჯგუფის წარმომადგენლებისათვის, სხვადასხვა ტექნოლოგიური სიახლეებისა და ტენდენციების შესახებ მუნიციპალიტეტების სმარტ მენეჯმენტის სფეროში არსებული ცოდნისა და გამოცდილების გაზიარების მიზნით მოეწყო სასწავლო ვიზიტი ბარსელონაში „სმართ ქალაქების მსოფლიო კონგრესზე“ #SCEWC22 .

მუნიციპალიტეტმა, როგორც ქალაქის ტრანსფორმაციის ორკესტრატორმა, განუწყვეტლივ უნდა შეინარჩუნოს წვდომა სიახლეებსა და მსოფლიოში მიმდინარე ტენდენციებზე, რაც ასევე განსაზღვრულია პორტფოლიოს ოფციაში „სწავლისა და გაცვლის პროგრამის გეგმა“. გამოცდილების მქონე სხვა მუნიციპალიტეტებთან დაკავშირება და მათგან სწავლა არის მნიშვნელოვანი ახალი უნარი ადგილობრივი ადმინისტრაციების ინსტრუმენტთა ყუთში.

* **ინფორმაცია იმ პარტნიორების შესახებ, ვინც ჩართულნი იყვნენ პროექტის დაგეგმვის, ან განხორციელების ეტაპზე;**
* გაეროს განვითარების პროგრამა (UNDP)
* სტრატეგიული და ტრანსფორმაციული ინოვაციების სფეროში საერთაშორისო ორგანიზაცია CHORA FOUNDATION.
* გაეროს განვითარების პროგრამის სტამბოლის რეგიონალური ცენტრი
* M4EG – პროექტის გუნდი
* იმერეთის რეგიონის სავაჭრო-სამრეწველო პალატა
* იმერეთის მხარის მეცნიერთა კავშირი "სპექტრი"
1. **მიღწეული შედეგი და დადებითი გავლენა:**

„მერები ეკონომიკური ზრდისთვის“ (M4EG) ინიციატივის ფარგლებში, პროექტი “მუნიციპალიტეტის ტრანსფორმაციის პორტფელი“ ხორციელდება ქალაქ ქუთაისში, რომელმაც უნდა უპასუხოს კლიმატის ცვლილებას და მასთან დაკავშირებულ სტრატეგიულ მიდგომას, ინტეგრირებულად განიხილოს ემისიების შემცირება, კლიმატის მდგრადობის პრიორიტეტები და განისაზღვოს ინტერვენციები, რათა მიღწეული იქნას მდგრადობა, დეკარბონიზაცია და ხელი შეეწყოს მწვანე ცირკულარულ ეკონომიკას.

1. **საკრებულოს როლი:**

პროექტზე მუშაობის სხვადასხვა ეტაპზე კომპეტენციების გათვალისწინებით ჩართული იყო ადგილობრივი თვითმმართველობის სხვადასხვა რგოლები და ორგანოები. ასევე ქალაქ ქუთაისის მუნიციპალიტეტის საკრებულომ მხარი დაუჭირა პროექტს და შესაბამისი განკარგულებით ქალაქის მუნიციპალიტეტის მერს მისცა თანხმობა საგრანტო ხელშეკრულებაზე ხელმოწერისათვის.

1. **პრაქტიკასთან/ინიციატივანსთან ან ამავე საკითხთან დაკავშირებული, სამომავლო გეგმების მოკლე მიმოხილვა;**

ტრანსფორმაციის პორტფელი საშუალებას მოგვცემს ქუთაისში შეიქმნას ახალი ინსპირაციების და შთაგონების წყაროები და სადემონსტრაციო კარგი პრაქტიკის მაგალითები, რომელთა გავრცობა და გადანერგვა შესაძლებელი იქნება როგორც საქართველოს სხვა ქალაქებში, ასევე აღმოსავლეთ ევროპის პარტნიორ სახელმწიფოებში, როგორც კარგი პრაქტიკის მაგალითი „ქუთაისი ეკო-სმარტ ქალაქის“ კონცეფციის ჭრილში

1. **საკონტაქტო ინფორმაცია:**
* **განაცხადის შევსებაზე პასუხისმგებელი პირის მონაცემები:**

ქალაქ ქუთაისის მუნიციპალიტეტის მერი იოსებ ხახალეიშვილი; მობ: 599912191; i.khakhaleishvili@kutaisi.gov.ge

* **პროექტის საკონტაქტო პირების მონაცემები**:
* თინათინ ბერიშვილი, ეკონომიკური განვითარების, ადგილობრივი თვითმმართველობის, ქონებისა და ტრანსპორტის მართვის სამსახურის ხელმძღვანელი; ძირითადი ჯგუფის წევრი, 557 27 11 01, tinatin.berishvili@kutaisi.gov.ge, tikoberishvili@gmail.com
* ირაკლი გოგლიჩიძე, ეკონომიკური განვითარების, ადგილობრივი თვითმმართველობის ქონებისა და ტრანსპორტის მართვის სამსახურის ეკონომიკური განვითარებისა და ტრანსპორტის განყოფილების ხელმძღვანელი; ძირითადი ჯგუფის წევრი; კოორდინატორი UNDP და თვითმმართველობას შორის, 591 513 513, irakli.goglichidze@kutaisi.gov.ge
1. **თანდართული დოკუმენტების/მასალების სია**

იხილეთ:

* ქ. ქუთაისის მუნიციპალიტეტის მერის ბრძანება (ცვლილება) - ქუთაისის გუნდის შემადგენლობა;
* სამოქალაქო გამოკითხვა;
* საინფორმაციო ლინკები;
* გეგმები და სტრატეგიები;
* სამუშაო პროცესის პრეზენტაციები;
* ქ.ქუთაისის მუნიციპალიტეტის საკრებულოს N125-ე განკარგულება UNDP-საგან გრანტის მიღების თაობაზე;
* საინფორმაციო ლინკები;
* ინიციატივების პრეზენტაციები.